## Pravilnik o postupku za ostvarivanje prava na oslobađanje od plaćanja carine

### NN 63/1992 (7.10.1992.), Pravilnik o postupku za ostvarivanje prava na oslobađanje od plaćanja carine

# MINISTARSTVO FINANCIJA

Na temelju članka 32. Carinskog zakona ("Narodne novine",
br. 53A/91, 33/92, 40/92 i 61/92) ministar financija donosi

## PRAVILNIK

### o postupku za ostvarivanje prava na oslobađanje od plaćanja carine

Članak 1.

Ovim pravilnikom propisuje se postupak za ostvarivanje prava na oslobađanje
od plaćanja carine sukladno članku 24. do 28. Carinskog zakona.

Članak 2.

Radi korištenja povlastice iz članka 24. Carinskog zakona, carinarnici
se podnosi potvrda Ministarstva vanjskih poslova da su uvezeni predmeti
namijenjeni za potrebe službe, odnosno za osobnu uporabu osoba iz stavka
1. toga članka.

Rješenje o oslobađanju od plaćanja carine carinarnica donosi u obliku
bilješke na uvoznoj carinskoj deklaraciji.

Članak 3.

Radi korištenja povlastice iz članka 25. Carinskog zakona, carinarnici
se podnosi potvrda Ministarstva vanjshih poslova da su uvezeni predmeti
namijenjeni za osobnu uporabu osoba iz članka 25. stavak 1. toga zakona
i da postoji reciprocitet za oslobađanje od plaćanja carine.

Rješenje o oslobađanju od plaćanja carine carinarnica donosi u obliku
bilješke na uvoznoj carinskoj deklaraciji.

Članak 4.

Radi korištenja povlastice iz članka 26. stavak 1. Carinskog zakona
carinarnici se, uz uvoznu carinsku deklaraciju, podnosi rješenje ministra
financija o oslobađanju od plaćanja carine na uvezene predmete naoružanja
i opreme.

Rješenje o oslobađanju od plaćanja carine na predmete iz članka 26.
stavak 1. Carinskog zakona na prijedlog ministra obrane. odnosno ministra
unutarnjih poslova donosi ministar financija.

Prijedlog ministra obrane odnosno ministra unutarnjih poslova iz stavka
2. ovog članka sadrži:

- tarifni broj, tarifnu oznaku i imenovanje robe prema nomenklaturi
Carinske tarife ("Narodne novine", broj 53B/91),

- komercijalni ili drugi odgovarajući naziv robe,

- naznaku količine robe za koju se predlaže oslobađanje od plaćanja
carine,

- vrijednost robe za koju se predlaže oslobađanje, u HRD izraženim u
stranoj valuti,

- rok u kojemu će se izvršiti uvoz.

Ostvarivanje korištenja povlastice iz stavka 1. ovog članka carinarnica
evidentira bilješkom na uvoznoj carinskoj deklaraciji, u koju se unosi
broj i datum rješenja ministra financija na temelju kojega se ostvaruje
pravo na oslobađanje od plaćanja carine.

Svodnu evidenciju o korištenju povlastice iz članka 26. Carinskog zakona
po pojedinim rješenjima ministra financija vodi Carinska uprava.

Članak 5.

Putnik može koristiti povlasticu iz članka 27. stavak 1. točka 1. Carinskog
zakona kada dolazeći iz inozemstva prelazi carinsku crtu, neovisno o tome
da li prtljagu nosi sa sobom ili je data na prijevoz istim prijevoznim
sredstvom, poštom ili na koji drugi način, ako se nesumnjivo može utvrditi
da je u pitanju prtljaga odnosnog putnika.

Radi korištenja povlasticom iz članka 27. stavak 1. točka 1. Carinskog
zakona za osobnu prtljagu datu na prijevoz drugim prijevoznim sredstvom,
poštom ili na koji drugi način, korisnik podnosi odgovarajuće dokaze da
je u pitanju njegova osobna prtljaga. Na temelju podnesenih dokaza, carinarnica
izdaje osobnu prtljagu i stavlja odgovarajuću bilješku na prijavu za uvoz
i provoz robe.

Članak 6.

Radi korištenja povlastice iz članka 27. stavak 1. točka 3. Carinskog
zakona korisnik povlastice uz zahtjev za oslobađanje od plaćanja carine,
carinarnici podnosi:

1) rješenje Ministarstva unutarnjih poslova o stjecanju hrvatskog državljanstva,
odnosno o odobrenju trajnog nastanjenja u Republici Hrvatskoj ili o priznavanju
statusa izbjeglice;

2) spisak predmeta domaćinstva koje uvozi ili unosi u Republiku Hrvatsku,
s naznakom vrste i količine predmeta;

3) spisak predmeta gospodarskog inventara, koje uvozi ili unosi u Republiku
Hrvatsku, s naznakom vrste i količine.

Kao dan doseljenja stranca u Hrvatsku, u smislu članka 27. stavka 1.
točke 3. Carinskog zakona smatra se dan stjecanja hrvatskog državljanstva,
dan dobivanja odobrenja za stalno nastanjenje u Hrvatskoj, odnosno dan
priznavanja statusa izbjeglice.

Spisak predmeta domaćinstva i spisak predmeta gospodarskog inventara
korisnik povlastice iz članka 27. stavak 1. točke 3. Carinskog zakona podnosi
carinarnici u dva primjerka, najkasnije uz zahtjev za oslobađanje od plaćanja
carine. Jedan primjerak spiska prilaže se uz uvoznu carinsku deklaraciju;
a drugi, ovjereni primjerak vraća korisniku povlastice naznačujući koje
je predmete uvezao. Ako korisnik te povlastice naknadno uveze predmete
za svoje domaćinstvo ili predmete gospodarskog inventara u propisanom roku
od jedne godine, podnosi carinarnici ovjereni spisak predmeta koji mu je
carinarnica vratila, radi evidentiranja naknadno uvezenih predmeta.

Carinarnica koja je ovjerila spisak predmeta domaćinstva ili spisak
predmeta gospodarskog inventara, stavlja o tome odgovarajuće bilješke u
putnu ispravu korisnika povlastice, datira ih i ovjerava svojim pečatom.

O zahtjevu za korištenje povlasticom iz članka 27. stavak 1. točka 3.
carinarnica donosi rješenje.

Ako korisnik povlastice iz članka 27. stavak 1. točke 3. Carinskog zakona
unosi ili uvozi predmete gospodarskog inventara. podnosi i odgovarajuću
ispravu ovlaštenog upravnog tijela o registraciji ili odobrenju bavljenja
odredenom djelatnošću za čije obavljanje uvozi predmete inventara. Ako
se obavljanje određenih djelatnosti ne može otpočeti prije izvršenog uvoza
gospodarskog inventara korisnik povlastice podnijet će potvrdu ovlaštenog
upravnog tijela o ispunjavanju propisima utvrđenih uvjeta za bavljenje
određenom djelatnošću za čije obavljanje uvozi predmete gospodarskog inventara,
a u roku šest mjeseci od dana izvršenog uvoza dužan je podnijeti i ispravu
o početku bavljenja odnosnom djelatnošću.

Članak 7.

Korisnik povlastice iz članka 27. stavak 1. točka 4. Carinskog zakona,
uz zahtjev za oslobađanje od plaćanja carine, carinarnici podnosi:

1) potvrdu da je na radu u inozemstvu proveo neprekidno najmanje dvije
godine ili najmanje 24 mjeseca u razdoblju od četiri godine, odnosno boravio
u inozemstvu neprekidno najmanje sedam godina. Potvrdu može izdati diplomatsko,
konzularno ili drugo predstavništvo Republike Hrvatske u inozemstvu, upravno
tijelo službe za zapošljavanje preko kojeg je radnik upućen na rad u inozemstvo
ako o tome vodi evidenciju ili poduzeće koje je uputilo radnika na rad
u inozemstvo. Potvrdu za članove posade brodova koji saobraćaju s inozemstvom
izdaje zapovjednik broda, odnosno domaće poduzeće čiji je brod.

Ako korisnik povlastice ne raspolaže potvrdom u smislu stavka 1. ove
točke, vrijeme provedeno na radu ili boravku u inozemstvu dokazuje na drugi
odgovarajući način (putnom ispravom, odgovarajućom ispravom inozemne službe
za socijalno osiguranje ili stranog poslodavca, prijavom ili odjavom boravka
u inozemstvu i slično);

2) pisanu izjavu da za posljednje dvije kalendarske godine, niti osobno
niti članovi njegovog domaćinstva nisu koristili povlasticu po osnovi članka
27. stavak 1. točke 4. Carinskog zakona;

3) pisanu izjavu da se vraća na stalan boravak u Republiku Hrvatsku;
članovi posade brodova ne podnose tu izjavu:

4) spisak predmeta domaćinstva koje unosi ili uvozi iz inozemstva;

5) spisak predmeta gospodarskog inventara koje uvozi ili unosi iz inozemstva,
odnosno koje će naknadno unijeti.

Spisak predmeta iz točke 4) i spisak predmeta iz točke 5) stavka 1.
ovog članka, korisnik povlastice podnosi carinarnici u dva primjerka, najkasnije
uz zahtjev za oslobađanje od plaćanja carine. Jedan primjerak carinarnica
prilaže uz uvoznu carinsku deklaraciju, a drugi primjerak ovjerava i vraća
korisniku povlastice, uz naznaku koje je predmete i u kojoj vrijednosti
uvezao. Ako korisnik ove povlastice naknadno uveze predmete za svoje domaćinstvo.
odnosno gospodarski inventar, u propisanom roku od jedne godine, carinarnici
je dužan podnijeti i ovjeren spisak predmeta što mu je carinarnica vratila,
radi evidentiranja naknadno uvezenih predmeta.

Carinarnica koja je ovjerila spiskove iz točke 4. i 5. stavka 1. ovoga
članka, unosi o tome odgovarajuće bilješke u putnu ispravu, datira ih i
ovjerava svojim pečatom.

Ako korisnik povlastice iz članka 27. stavak 1. točke 4. Carinskog zakona
unosi ili uvozi predmete neophodnog gospodarskog inventara, podnosi i odgovarajuću
ispravu ovlaštenog tijela o registraciji ili odobrenju bavljenja određenom
djelatnošću za čije obavljanje uvozi predmete inventara. Ako se obavljanje
određenih djelatnosti ne može otpočeti prije izvršenog uvoza gospodarskog
inventara korisnik povlastice podnijet će potvrdu ovlaštenog upravnog tijela
o ispunjavanju propisima utvrđenih uvjeta za bavljenje određenom djelatnošću
za čije obavljanje uvozi predmete gospodarskog inventara, a u roku šest
mjeseci od dana izvršenog uvoza dužan je podnijeti i ispravu o početku
bavljenja odnosnom djelatnošću.

Dan povratka iz inozemstva korisnika povlastice iz članka 27. stavak
I. točka 4. Carinskog zakona carinarnica utvrđuje iz putne isprave ili
na drugi odgovarajući način.

O zahtjevu za korištenje povlastice iz članka 27. stavak 1. točka 4.
Carinskog zakona, carinarnica donosi rješenje.

Ako je korisnik povlastice iz članka 27. stavak 1. točka 4. Carinskog
zakona zbog nastupa više sile ili drugih okolnosti koje su nastupile izvan
njegove volje, bio spriječen u roku od jedne godine uvesti predmete za
svoje domaćinstvo, odnosno gospodarski inventar, vrijeme djelovanja više
sile i drugih okolnosti koje su nastupile izvan njegove volje, ne uračunavaju
se u taj rok.

Pri korištenju povlasticom iz članka 27. stavak 1. točka 4. Carinskog
zakona carinski djelatnik u putnu ispravu putnika stavlja otisak štambilja
s oznakom "P" i oznaku godine u kojoj je iskorištena ta povlastica.

Ne smatra se prekidom boravka u inozemstvu, u smislu članka 27. stavak
1. točka 4. Carinskog zakona, vrijeme provedeno na godišnjem odmoru. kao
i vrijeme provedeno u Republici Hrvatskoj zbog posla, posjete obitelji
i slično.

Članak 8.

Povlastica iz članka 27. stavak 1. točka 5. Carinskog zakona ostvaruje
se na temelju rješenja o oslobađanju od plaćanja carine koje carinarnica
donosi u obliku bilješke na prijavi za uvoz i provoz robe.

Članak 9.

Radi korištenja povlastice iz članha 27. stavak 1. točka 6. Carinskog
zakona, korisnik povlastice podnosi carinarnici odgovarajući liječnički
recept ili njegovu ovjerenu fotokopiju.

Rješenje o oslobađanju od plaćanja carine carinarnica donosi u obliku
bilješke na prijavi za uvoz i provoz robe.

Članak 10.

Korisnik povlastice iz članka 27. stavak 1. točka 7. Carinskog zakona,
uz zahtjev za oslobađanje od plaćanja carine prilaže akt ovlaštenog hrvatskog
odnosno inozemnog pravosudnog ili drugog tijela o naslijeđivanju predmeta
koje unosi.

Iznimno od odredbe stavka 1. ovog članka, za korištenje povlastice na
naslijedene rabljene predmete osobne garderobe ili drugih predmeta što
ih je ostavitelj osobno rabio, kao dokaz može se podnijeti i izvod iz matične
knjige umrlih.

Povlastica iz članka 27. stavak 1. točka 7. Carinskog zakona ne odnosi
se na predmete kupljene naslijeđenim novcem. kao ni na predmete kupljene
novcem dobijenim prodajom naslijeđenih predmeta.

Na temelju podnesenog zahtjeva iz stavka 1. ovog članka carinarnica
donosi rješenje.

Članak 11.

Radi korištenja povlastice iz članka 27. stavak 1. točka 8. Carinskog
zakona, korisnik povlastice podnosi carinarnici ispravu koju je izdalo
ovlašteno hrvatsko ili inozemno tijelo ili organizacija, da je odlikovanje,
medalju, spomenicu, športski i drugi trofej odnosno predmet dobio u inozemstvu
na natjecanju, izložbi ili priredbi međunarodnog značenja.

Sličnim se predmetima prema stavku 1. ovog članka, ne smatraju predmeti
dobiveni kao nagrade koji nisu izgradeni specijalno za dodjelu na dotičnom
natjecanju, izložbi ili priredbi.

Rješenje o oslobađanju od plaćanja carine carinarnica donosi u obliku
bilješke na uvoznoj carinskoj deklaraciji.

Članak 12.

Radi korištenja povlastice iz članka 27. stavak 1. točka 9. Carinskog
zakona, korisnik povlastice podnosi carinarnici pisanu izjavu da su predmeti
koje unosi njegova vlastita autorska djela. U izjavi se ti predmeti moraju
opisati na način koji omogućava njihovu nesumnjivu autorsku identifikaciju.

Rješenje o oslobađanju od plaćanja carine carinarnica donosi u obliku
bilješke na izjavi iz stavka 1. ovoga članka.

Članak 13.

Povlastica iz članka 27. stavak 1. točka 10. Carinskog zakona koristi
se u skladu s odredbama odgovarajućih međudržavnih ugovora o pograničnom
i dvovlasničkom prometu.

Članak 14.

Spremnicima što su tvornički ugrađeni u motorna vozila prema članku
27. stavak 1. točka 11. Carinskog zakona, smatraju se spremnici koji po
konstrukciji odgovaraju vrsti i tipu određenog motornog vozila.

Članak 15.

Radi korištenja povlastice iz članka 27. točka 12. Carinskog zakona,
korisnik povlastice, uz zahtjev za oslobađanje od plaćanja carine carinarnici
podnosi nalaz i mišljenje liječnika odgovarajuće specijalnosti da mu je
ortopedsko ili drugo pomagalo neophodno kao zamjena za nedostajući odnosno
oštećeni tjelesni organ, odnosno odgovarajući dokaz da su rezervni dijelovi
ili potrošni materijal neophodni za uporabu tih pomagala.

Rješenje o oslobađanju od plaćanja carine prema stavku 1. ovoga članka
carinarnica donosi u obliku bilješke na uvoznoj carinskoj deklaraciji.

Članak 16.

Iznimno, pri uvozu osobnog automobila kao ortopedskog ili drugog pomagala
korisnik povlastice iz članka 27. stavak 1, točka 12. Carinskog zakona,
uz pisani zahtjev za ostvarivanje prava na oslobađanje od plaćanja carine
podnosi:

1) rješenje o tjelesnom oštećenju izdano prema propisima o invalidskom
osiguranju;

2) pisani nalaz i mišljenje ovlaštene invalidske komisije Republičkog
fonda mirovinskog i invalidskog osiguranja radnika Hrvatske prema prebivalištu
invalidne osobe,

3) važeću vozačku dozvolu, a ako je korisniku povlastice priznato pravo
na njegu i pomoć druge osobe, podnosi se i rješenje o priznavanju toga
prava i vozačka dozvola osobe koja pruža njegu i pomoć invalidnoj osobi.

Na temelju pisanog zahtjeva invalidne osobe i priloženih isprava carinarnica
donosi rješenje o oslobađanju od plaćanja carine.

Članak 17.

Radi korištenja povlastice iz članka 27. stavak 1. točka 12a. Carinskog
zakona korisnik povlastice uz zahtjev za ostvarivanje oslobađanja od plaćanja
carine podnosi:

1) dokaz o registraciji za obavljanje djelatnosti proizvodnje ortopedskih
i drugih pomagala, odnosno za obavljanje humanitarne ili druge neprofitabilne
djelatnosti,

2) specifikaciju materijala koji se uvozi za proizvodnju ortopedskih
i drugih pomagala sastavljenu prema Carinskoj tarifi. s naznakom količine
i vrijednosti materijala koji se uvozi u stranoj valuti,

3) pisanu izjavu da će materijal koji se uvozi uz oslobađanje od plaćanja
carine biti korišten isključivo za proizvodnju ortopedskih ili drugih pomagala,
te

4) potvrdu Hrvatske gospodarske komore da se materijal koji se uvozi
uz oslobađanje od plaćanja carine ne proizvodi u Hrvatskoj.

Na temelju zahtjeva iz stavka 1. ovog članka i priloženih isprava carinarnica
donosi rješenje o oslobađanju od plaćanja carine.

U roku 15 dana po predaji polugodišnjeg obračuna odnosno zaključnog
računa za odgovarajuće obračunsko razdoblje, korisnik povlastice iz stavka
1. ovog članka podnosi Ministarstvu financija pisano izvješće o ostvarenom
opsegu i strukturi carinskih oslobađanja prema stavku 1. ovoga članka,
korištenju uvezenog materijala pri proizvodnji ortopedskih i drugih pomagala,
s naznakom vrste i količine pomagala koji su primjenom tog materijala proizvedeni.
te spisak invalidnih osoba za čije potrebe je ortopedsko ili drugo pomagalo
rađeno, odnosno kome su pomagala isporučena.

Članak 18.

Radi korištenja povlastice iz članka 27. stavak 1. točka 13. Carinskog
zakona korisnik povlastice, uz zahtjev za oslobađanje od plaćanja carine
carinarnici podnosi potvrdu ovlaštene liječničke komisije o završenoj rehabilitaciji
i osposobljavanju za vršenje određene djelatnosti.

Na osnovi zahtjeva i priložene isprave iz stavka 1. ovoga članka carinarnica
donosi rješenje o oslobađanju od plaćanja carine.

Članak 19.

Radi korištenja povlastice iz članka 27. stavak 1. točka 14. Carinskog
zakona korisnik povlastice, uz carinsku deklaraciju. podnosi carinarnici:

1) pisanu izjavu odgovarajuće humanitarne organizacije ili udruženja
da se specifična oprema, uređaji i instrumenti te rezervni dijelovi i potrošni
materijal za korištenje te opreme uvoze za potrebe slijepih osoba, gluhih
odnosno nagluhih osoba, ili osoba oboljelih od mišićnih ili neuromišičnih
bolesti;

2) potvrdu Hrvatske gospodarske komore da se roba koja se uvozi za potrebe
osoba iz točke 1. ovog stavka ne proizvodi u Hrvatskoj.

Carinarnica donosi rješenje o oslobađanju plaćanja carine u obliku bilješke
na uvoznoj carinskoj deklaraciji.

Članak 20.

Radi korištenja povlastice iz članka 27. stavak 1. točka 15. Carinskog
zakona, korisnik povlastice uz pisani zahtjev za oslobađanje od plaćanja
carine carinarnici podnosi:

1) odgovarajuću ispravu ovlaštenog liječnika kojom dokazuje da specifičnu
opremu, uređaje i instrumente, te rezervne dijelove i potrošni materijal
za korištenje te opreme uvozi za osobnu uporabu u zdravstvene svrhe;

2) potvrdu Hrvatske gospodarske komore da se roba koja se uvozi za potrebe
iz točke 1. ovog stavka ne proizvodi u Hrvatskoj.

Carinarnica donosi rješenje o oslobađanju od plaćanja carine u obliku
bilješke na uvoznoj carinskoj deklaraciji.

Članak 21.

Radi korištenja povlastice iz članka 28. stavak 1. točka 1. Carinskog
zakona, korisnik povlastice carinarnici podnosi:

1) potvrdu ovlaštenog upravnog tijela o tome kakvu je materijalnu štetu
pretrpio i uslijed koje elementarne nepogode;

2) fakturu ili drugu odgovarajuću pisanu ispravu inozemnog pošiljatelja
kojom dokazuje da su predmeti poslati besplatno, odnosno potvrdu ili odgovarajući
dokument kojim se dokazuje da se predmeti nabavljaju iz sredstava dobivenih
iz inozemstva kao novčana pomoć radi otklanjanja posljedica elementarne
nepogode.

Na temelju podnesenog zahtjeva i priloženih isprava iz stavka 1. ovog
članka, carinarnica donosi rješenje o oslobađanju od plaćanja carine.

Članak 22.

Radi korištenja povlastice iz članka 28. stavak 1. točka 2. Carinskog
zakona, osim na temelju ratnih razaranja, korisnik povlastice uz pisani
zahtjev za oslobađanje od plaćanja carine carinarnici podnosi:

1) potvrdu nadležnog ministarstva o opsegu nastale štete, vrsti zamjenske
opreme koju treba uvesti specificiranu prema carinskoj tarifi te ocjenu
da se nastala šteta može sanirati dopuštenjem uvoza uz oslobađanje od plaćanja
carine;

2) potvrdu Hrvatske gospodarske komore da se oprema koja se uvozi ne
proizvodi u Hrvatskoj;

3) pisanu izjavu da se oprema uvozi radi zamjene opreme uništene u požaru,
eksploziji i elementarnoj nepogodi.

Na temelju podnesenog zahtjeva i priloženih isprava iz stavka 1. ovog
članka, carinarnica donosi rješenje o oslobađanju od plaćanja carine.

Postupak i način korištenja povlastice iz članka 28. stavak 1. točka
2. Carinskog zakona u dijelu koji se odnosi na uvoz opreme i dijelova te
gradevnog i investicijskog materijala na temelju ratnih razaranja. ureduje
se posebnim propisom.

Članak 23.

Radi korištenja povlastice iz članka 28. stavak 1. točka 3. Carinskog
zakona. uvoznik odnosno korisnik povlastice uz pisani zahtjev za oslobađanje
od plaćanja carine carinarnici podnosi:

1) potvrdu ovlaštenog upravnog tijela ili izvodod iz sudskog ili drugog
odgovarajućeg registra o djelatnosti korisnika carinske povlastice;

2) potvrdu Hrvatske gospodarske komore da se roba koja se uvozi ne proizvodi
u Hrvatskoj;

3) izjavu korisnika povlastice da će robu koristiti izravno za obavljanje
djelatnosti temeljem koje ostvaruje povlasticu i za koju je registriran.

Na temelju podnesenog zahtjeva iz stavka 1. ovog članka, carinarnica
donosi rješenje o oslobađanju od plaćanja carine.

Članak 24.

Radi korištenja povlastice iz članka 28. stavak 1. točka 4. Carinskog
zakona korisnik povlastice uz carinsku deklaraciju carinarnici podnosi:

1) potvrdu Ministarstva zdravstva kojom dokazuje da je uvoz specifične
opreme, uređaja i instrumenata za zdravstvo, te rezervnih dijelova i potrošnog
materijala za korištenje te opreme, u skladu s potrebama razvoja zdravstva
u Republici Hrvatskoj;

2) potvrdu Hrvatske gospodarske komore da se odgovarajuća roba iz točke
1. ovoga stavka ne proizvodi u Hrvatskoj.

Carinarnica donosi rješenje o oslobađanju od plaćanja carine u obliku
bilješke na uvoznoj carinskoj deklaraciji.

Članak 25.

Radi korištenja povlastice iz članka 28. stavak 1. točka 5. Carinskog
zakona korisnik povlastice uz carinsku deklaraciju carinarnici podnosi:

1) potvrdu Ministarstva rada i socijalne skrbi kojom dokazuje da se
specifična oprema uvozi za korištenje u zaštitnim radionicama za rehabilitaciju,
zapošljavanje i prekvalifikaciju invalida;

2) potvrdu Hrvatske gospodarske komore da se odgovarajuća roba iz točke
1. ovoga stavka ne proizvodi u Hrvatskoj.

Carinarnica donosi rješenje o oslobađanju plaćanja carine u obliku bilješke
na uvoznoj carinskoj deklaraciji.

Članak 26.

Radi korištenja povlastice iz članka 28. stavak 1. točka 6. Carinskog
zakona korisnik povlastice, uz zahtjev za oslobađanje od plaćanja carine,
carinarnici podnosi:

1) potvrdu Ministarstva unutarnjih poslova kojom se dokazuje da se specifična
oprema i dijelovi te opreme uvoze za potrebe vatrogasnih organizacija i
društava,

2) potvrdu Hrvatske gospodarske komore da se odgovarajuća oprema iz
točke 1. ovoga stavka ne proizvodi u Republici Hratskoj.

Rješenje o oslobađanju od plaćanja carine carinarnica donosi u obliku
bilješke na uvoznoj carinskoj deklaraciji.

Članak 27.

Korištenje povlasticom iz članka 28. stavak 1. točka 7. Carinskog zakona
ostvaruje se sukladno propisima o slobodnoj zoni.

Članak 28.

Radi korištenja povlastice iz članka 28. stavak 1. točka 8. Carinskog
zakona korisnik povlastice, uz zahtjev za oslobađanje od plaćanja carine,
podnosi carinarnici:

1) mišljenje ovlaštenog ministarstva da oprema koja se uvozi služi neposredno
za zaštitu na radu, zaštitu od požara ili zaštitu okoliša,

2) potvrdu Hrvatske gospodarske komore da se odgovarajuća oprema ne
proizvodi u Hrvatskoj.

Rješenje o oslobađanju od plaćanja carine carinarnica donosi u obliku
bilješke na uvoznoj carinskoj deklaraciji.

Članak 29.

Radi korištenja povlastice iz članka 28. stavak 1. točka 9. Carinskog
zakona korisnik povlastice, uz zahtjev za oslobađanje od plaćanja carine,
carinarnici podnosi:

1) pisanu izjavu o organiziranju međunarodnog natjecanja u Hrvatskoj,
na kojemu se dodjeljuju medalje, plakete i drugi predmeti koji se uvoze;

2) izjavu ili fakturu inozemnog pošiljatelja da medalje, plakete i druge
predmete koji se dodjeljuju na natjecanju iz točke 1. ovoga stavka šalje
besplatno.

Na temelju podnesenog zahtjeva, carinarnica donosi rješenje o oslobađanju
od plaćanja carine.

Članak 30.

Radi korištenja povlastice iz članka 28. stavka 1. točka 10. Carinskog
zakona korisnik povlastice, uz zahtjev za oslobađanje od plaćanja carine,
podnosi carinarnici potvrdu Ministarstva kulture i prosvjete, da su umjetnički
predmeti i zbirke i predmeti za zbirke koji se uvoze namijenjeni određenom
muzeju ili umjetničkoj galeriji. odnosno da je reproducirani arhivski materijal
namijenjen arhivu.

Na temelju podnesenog zahtjeva carinarnica donosi rješenje u obliku
bilješke na potvrdi upravnog tijela iz stavka 1. ovoga članka.

Članak 31.

Radi korištenja povlastice iz članka 28. stavak 1. točka 11. Carinskog
zakona, korisnik povlastice uz pisani zahtjev za oslobađanje od plaćanja
carine podnosi carinarnici:

1) pismo ili fakturu inozemnog pošiljatelja iz koje se vidi da se roba
šalje besplatno;

2) pisanu izjavu korisnika povlastice da se roba uvozi u znanstvene,
prosvjetne, kulturne, športske, humanitarne, vjerske, zdravstvene ili socijalne
svrhe, te za zaštitu na radu, zaštitu od požara ili za zaštitu čovjekove
okoline;

3) akt nadležnog upravnog tijela da roba koja se uvozi služi za namjene
iz točke 2. ovoga stavka.

Na temelju podnesenog zahtjeva za oslobađanje od plaćanja carine i dokaza
iz stavka 1. ovog članka, carinarnica donosi rješenje o oslobađanju od
plaćanja carine.

Iznimno, uvoze li se na temelju humanitarne pomoći lijekovi, hrana.
odjeća i obuća. čiji je carinski pregled moguć na graničnom prijelazu,
rješenje o oslobađanju od plaćanja carine carinarnica donosi u obliku bilješke
na carinskoj prijavi o uvozu i provozu robe.

Članak 32.

Radi korištenja povlastice iz članka 28. stavak 1. točka 12. Carinskog
zakona korisnik povlastice, uz zahtjev za oslobađanje od plaćanja carine
carinarnici podnosi izjavu da mu se reklamni materijal šalje besplatno
i da će taj materijal biti razdijeljen besplatno u reklamne svrhe, odnosno
da mu se uzorci šalju besplatno i da će biti korišteni isključivo u svrhe
za koje su uvezeni.

Za reklamni materijal i uzorke carinarnica donosi rješenje o oslobadanju
od plaćanja carine u obliku bilješke na izjavi primatelja.

Uvezene uzorke carinarnica je dužna učiniti neupotrebljivim za trgovinske
svrhe (stavljanjem žigova. bušenjem ili na drugi način), s tim da se pri
tom ne uništi njihova osnovna funkcionalna vrijednost i uporabljivost za
svrhe za koje su uvezeni.

Članak 33.

Povlastica iz članka 28. stavak 1. točka 13. alineja prva Carinskog
zakona primjenjuje se na predmete koji se radi zamjene dotrajalog ili uništenog
dijela ugraduju u putničko motorno vozilo dok se ono nalazi u inozemstvu,
ako njihova ukupna vrijednost ne premašuje svotu propisanu za ostvarivanje
ove carinske povlastice.

Povlastica iz članka 28. stavka 1. točka 13. alineja druga Carinskog
zakona, primjenjuje se na predmete koji se radi zamjene dotrajalog ili
uništenog dijela ugraduju u cestovno motorno vozilo u javnom saobraćaju
dok se ono nalazi u inozemstvu, ako njihova ukupna vrijednost ne premašuje
svotu propisanu za ostvarivanje ove carinske povlastice.

Zamjenu dotrajalog ili uništenog dijela prema stavku 1. i 2. ovog članka
korisnik povlastice carinarnici prfjavljuje usmeno.

Članak 34.

Povlastica iz članka 28. stavak 1. točka 13. alineja treća Carinskog
zakona odnosi se na brodove u javnom međunarodnom prometu i dok plove u
unutarnjim vodama.

Radi korištenja povlasticom iz članka 28. stavak 1. točka 13. alineja
treća, četvrta i peta Carinskog zakona, korisnik povlastice u roku 15 dana
po isteku roka za predaju zaključnog računa podnosi carinarnici ovlaštenoj
prema mjestu svojega sjedišta pisanu izjavu o količini i vrijednosti u
inozemstvu kupljenog pogonskog i potrošnog materijala za rad i sigurnost
plovidbe i dijelova brodova odnosno zrakoplova i njihovog inventara u prethodnoj
godini, strukturno iskazanih prema tarifnom broju i tarifnoj oznaci iz
Carinske tarife.

Rješenje o oslobađanju od plaćanja carine carinarnica donosi u obliku
bilješke na pisanoj izjavi korisnika povlastice iz stavka 2. ovoga članka.

Članak 35.

Radi korištenja povlastice iz članka 28. stavak 1. točka 14. Carinskog
zakona, izlagatelj podnosi carinarnici zahtjev za oslobađanje od plaćanja
carine u dva primjerka. U zahtjevu se naznačuje tvrtka izlagatelja, ime
i prezime osoba na koje glasi izlagački karton, te vrsta, količina i vrijednost
robe koja se uvozi odnosno prima iz inozemstva radi raspodjele i potrošnje
na međunarodnom sajmu odnosno izložbi.

Rješenje o oslobađanju od plaćanja carine carinarnica donosi u obliku
bilješke na oba primjerka zahtjeva iz stavka 1. ovoga članka, od kojih
jedan zadržava, a drugi vraća izlagaču.

Iznimno od odredbe stavka 1. ovog članka. ako se roba kupuje sa konsignacijskog
skladišta, zahtjev za oslobađanje od plaćanja carine podnosi se carinarnici
u tri primjerka. Rješenje o oslobađanju od plaćanja carine, carinarnica
donosi u obliku bilješke na sva tri primjerka zahtjeva, od kojih jedan
zadržava, a ostala dva vraća izlagatelju, koji, na temelju njih, kupuje
robu s konsignacijskog skladišta. Posjednik konsignacijskog skladišta zadržava
jedan primjerak i prilaže ga uz deklaraciju za konačno carinjenje robe
prodate s konsignacijskog skladišta.

Ako se roba upućuje na sajam izvan mjesta gdje se nalazi konsignacijsko
skladište, rješenje o oslobađanju od plaćanja carine donosi carinarnica
prema mjestu održavanja sajma.

Članak 36.

Danom stupanja na snagu ovoga pravilnika prestaje važiti Pravilnik o
postupku za ostvarivanje prava na oslobađanje od plaćanja carine ("Službenl
list", br. 46/86, 31/87, 55/88, 73/89, 18/90 i "Narodne novine",
br. 53A/91, 33/92, 40/92 i 61/92).

Članak 37

Ovaj pravilnik stupa na snagu osmog dana od dana objave u "Narodnim
novinama".

Klasa: 413-01/92-01/64

Urbroj: 513-01/92-1

Zagreb, 5. listopada 1992.

Ministar financija

**dr. Zoran Jašić. v.r.**

Pravilnik, NN 63/1992-1672
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)